คาดสัปดาห์หน้าบาทกรอบ32.30-32.60บาทต่อดอลลาร์
ศูนย์วิจัยกสิกรไทย คาดเงินบาทสัปดาห์หน้า เคลื่อนไหว 32.30-32.60 บาทต่อดอลลาร์
18 ต.ค. 2557

ศูนย์วิจัยกสิกรไทย คาดเงินบาทสัปดาห์หน้า เคลื่อนไหว 32.30-32.60 บาทต่อดอลลาร์
ศูนย์วิจัยกสิกรไทย คาดการณ์แนวโน้มค่าเงินบาทในสัปดาห์หน้า (20-24 ต.ค.)เงินบาทอาจเคลื่อนไหวในกรอบ 32.30-32.60 บาทต่อดอลลาร์ฯ โดยตลาดอาจจับตาข้อมูลเศรษฐกิจที่สำคัญของสหรัฐฯ อาทิ ยอดขายบ้านมือสอง-บ้านใหม่ ดัชนีราคาผู้บริโภคเดือนก.ย. รวมถึงจีดีพีประจำไตรมาส 3/57 ของจีน และดัชนี PMI เบื้องต้นสำหรับเดือนต.ค. ของหลายๆ ประเทศ เพื่อประเมินภาพรวมของเศรษฐกิจในกลุ่มประเทศชั้นนำ ซึ่งเงินดอลลาร์ฯ อาจได้รับแรงหนุนกลับมา หากสัญญาณจากเศรษฐกิจสหรัฐฯ ยังคงเป็นเชิงบวกได้อย่างต่อเนื่องโดยเปรียบเทียบกับประเทศอื่นๆ